- Ընդհանրապես, միայն զարմանալ կարելի է, թե ինչպես են քաղաքական ուժերն ու գործիչները կերպարանափոխվում նախընտրական քարոզչության փուլում: Այստեղ, հավանաբար, օգնության կարող են գալ հոգեբանները և բացատրել, թե ինչու և ինչպես է դա տեղի ունենում: Մարդիկ, ում հետ հինգ տարի աշխատում ես կողք կողքի և իրական աշխատանքում պարկեշտ և հավասարակշռված վարքագիծ ունեն, օժտված են ռացիոնալ մտածողությամբ, նախընտրական քարոզչության փուլում սկսում են փոխել վարքագիծը, դառնում անհավասարակշիռ, կորցնում իրականության զգացումը, դառնում սեփական պատրանքների գերին, իսկ երբեմն էլ՝ թռչկոտում տանիքից տանիք: Հանգամանքը, որ Նիկոլ Փաշինյանը մեր առաջին եռյակին գոնե «պուպուշ» բնութագրումն է տալիս, արդեն լավ է՝ նշանակում է, որ ամեն ինչ կորցված չէ ռացիոնալ մտածողության առումով: Իսկ իրականության մեջ, եթե քարոզարշավին մասնակցող մեկ-երկու ֆեյք կուսակցություններ կամ դաշինքներ կան, մեկը հավանաբար Մարուքյան-Սարգսյան-Փաշինյան դաշինքն է՝ խիստ կանխատեսելի ապագայով՝ ֆիասկո և նոր մասնատում: